**Tantárgyi tematika és félévi követelményrendszer**

**AZ INFORMATIKA TANÍTÁSA III. (INO8003)**

**informatikatanár osztatlan tanárképzési szak**

**nappali tagozat**

*Informatikai tehetséggondozás: szakkörök, versenyfelkészítés, fakultációk, ECDL vizsgák. Felkészítés az informatika érettségire, OKTV-re, nemzetközi versenyekre, olimpiákra, IOI-Syllabus. Felkészítés különböző szakmai vizsgákra. Az emelt óraszámú informatikai képzés módszertana. Az általános és középiskolai informatika tananyaghoz szorosan kötődő témakörök feldolgozása a magyar informatikatanítási hagyományoknak megfelelően feladatokon, problémákon keresztül. Logo, versenyfeladatok az általános iskolai tehetséggondozásban. Pascalban, C-ben, C++-ban megoldandó feladatok a középiskolai versenyeken.*

**Féléves tematika:**

|  |  |
| --- | --- |
| 1. hét | A szemeszteri célok, feladatok kitűzése |
| 2. hét | Hazai és nemzetközi elemi számítástechnika versenyek feladatai |
| 3. hét | Válogatott feladatok az „e-Hód - HÓDítsd meg a biteket” verseny tárából |
| 4. hét | Válogatott feladatok az OKTV korábbi tanévek soráni feladataiból I. |
| 5. hét | Válogatott feladatok az OKTV korábbi tanévek soráni feladataiból II. |
| 6. hét | Válogatott feladatok a „Nemes Tihamér Nemzetközi Informatikai Tanulmányi Verseny” alkalmazás kategóriájából |
| 7. hét | Válogatott feladatok a „Nemes Tihamér Nemzetközi Informatikai Tanulmányi Verseny” programozás kategóriájából I. |
| 8. hét | Válogatott feladatok a „Nemes Tihamér Nemzetközi Informatikai Tanulmányi Verseny” programozás kategóriájából II. |
| 9. hét | Válogatott feladatok a „Országos Grafikus Programozási Verseny” tárából |
| 10. hét | Válogatott feladatok a nemzetközi programozási vetélkedők tárából I. |
| 11. hét | Válogatott feladatok a nemzetközi programozási vetélkedők tárából II. |
| 12. hét | Robotügyességi versenyek I. |
| 13. hét | Robotügyességi versenyek II. |
| 14. hét | A szemeszteri munka értékelése, önértékelése. Hallgatói portfólió prezentálása. |

**A foglalkozásokon történő részvétel:**

A gyakorlati foglalkozásokon a részvétel kötelező. A félévi hiányzás megengedhető mértéke

teljes idejű képzésben a tantárgy heti kontakt óraszámának háromszorosa. Ennek túllépése

esetén a félév nem értékelhető (TVSz 8.§ 1.).

**Félévi követelmény:** gyakorlati jegy

**Az értékelés módja, ütemezése:**

* elemi számítástechnikai teszt
* 3 db mikrotanítás óraterv készítése: válogatott versenyfeladatok megoldási terve, tanári magyarázat, diszkusszió
* programozási versenyfeladat-gyűjtemény kijelölt évfolyamon (legalább 20 feladat, C programnyelvű megoldással)

**A félévközi ellenőrzések követelményei:**

A tantárgy jellege folyamatos tanulást feltételez, a hallgatók minden héten feladatot kapnak. Kettőnél több készületlen órai részvétel a tantárgy félévi érvénytelenségét vonja maga után.

**Az érdemjegy kialakításának módja:**

A félévi gyakorlati jegyet a beadandó dolgozat és prezentáció érdemjegye határozza meg. Amennyiben a beadandó dolgozat vagy prezentáció elégtelen minősítésű, a félév elégtelen gyakorlati jeggyel zárul. Elégtelen gyakorlati jegy javítása a Tanulmányi és vizsgaszabályzat szerint lehetséges.

**Szakirodalmi források:**

* e-hod.elte.hu, s.a. *Archívum.* [online] Elérhető: http://e-hod.elte.hu/archivum/ [Hozzáférés dátuma: 2023.02.20.].
* oktatas.hu, s.a. *Versenyfeladatok, javítási-értékelési útmutatók.* [online] Elérhető: https://www.oktatas.hu/kozneveles/tanulmanyi\_versenyek\_/oktv\_kereteben/versenyfeladatok\_javitasi\_utmutatok [Hozzáférés dátuma: 2023.02.01.].
* njszt.hu, 2022. Tehetséggondozási versenyek a 2022/2023-as tanévben. [online] Elérhető: https://njszt.hu/hu/page/versenyek [Hozzáférés dátuma: 2023.02.01.].
* Vorderman, C., 2016. *Programozás gyerekeknek - A bináris kódtól a játékkészítésig lépésről lépésre.* s.l.: HVG Könyvek kiadó.
* Juhász, T. & Tóth B., *Programozási ismeretek kezdő versenyzőknek.* Budapest: Műszaki Könyvkiadó.

**Nyíregyháza, 2023. 09. 01.**

**Tári Péter Pál – külsős óraadó**